અસંખ્ય જીવોનાં કલ્યાણ માટે આ લાડુદાન અમને સોંપી દ્યો.’ ભગવાન શ્રી સ્વામિનારાયણનું એક એક વચન લાલુમાના હૈયામાં વસી રહ્યું હતું. આખરે એ જનેતાએ મન કઠણ કરી નિર્ણય કર્યો અને પોતાના લાડકા લાડુદાનને મહારાજનાં ચરણે સમર્પણ કરી દીધો. માતા-પિતા, સગાં-સંબંધીઓ થોડા દિવસ ગઢપુર રહ્યા પછી નિરાશ હૈયે પાછા ગયાં, પરંતુ અજોડ ઘટના તો હવે બની. બ્રહ્માનંદ સ્વામીના ત્યાગ-વૈરાગ્યનાં વચનોથી ખીમબાઇ અને મોજબાઇના અંતર ભેદાઇ ગયાં હતાં. આ બંને બહેનોએ આજીવન સંસાર હરામ કર્યો હતો અને આજીવન બ્રહ્મચારિણી રહી સાંખ્યયોગ પાળ્યો હતો. બ્રહ્માનંદ સ્વામીએ મહારાજના સાંનિધ્યમાં રહીને સંન્યાસનો માર્ગ દીપાવ્યો હતો, જ્યારે બંને બહેનોએ સંસારમાં રહીને પણ સંન્યાસીઓ કરતાંય શ્રેષ્ઠ જીવન જીવી જાણ્યું હતું.•